Document ID: 32004R0272

Komisijas Regula (EK) Nr. 272/2004
(2004. gada 16. februāris),
ar ko pieļauj dažus pārcēlumus starp daudzuma limitiem, kuri noteikti tekstilizstrādājumiem un apģērbiem ar izcelsmi Ķīnas Tautas Republikā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem dažu tekstilizstrādājumu importam no trešām valstīm [1] un jo īpaši tās 7. pantu,
tā kā
(1) saskaņā ar 5. pantu 1988. gada 9. decembrī parafētajā un ar Padomes Lēmumu 90/647/EEK [2] apstiprinātajā Eiropas Ekonomikas kopienas un Ķīnas Tautas Republikas nolīgumā par tekstilizstrādājumu tirdzniecību un saskaņā ar 8. pantu 1995. gada 19. janvārī parafētajā un ar Padomes Lēmumu 95/155/EK [3] apstiprinātajā Eiropas Kopienas un Ķīnas Tautas Republikas nolīgumā par to tekstilizstrādājumu tirdzniecību, ko neaptver divpusējā MFA vienošanās; abos nolīgumos jaunākie grozījumi izdarīti ar nolīgumu vēstuļu apmaiņas veidā, kurš parafēts 2000. gada 19. maijā un apstiprināts ar Padomes Lēmumu 2000/787/EK [4], starp kvotu gadiem var veikt kvotu daudzumu pārcelšanu. Šos elastības noteikumus paziņoja Pasaules tirdzniecības organizācijas Tekstillietu uzraudzības organizācijai pēc Ķīnas pievienošanās PTO;
(2) 2003. gada 17. decembrī Ķīnas Tautas Republika iesniedza lūgumu attiecībā uz daudzumu pārcelšanu no 2004. kvotu gada uz 2003. kvotu gadu;
(3) Ķīnas Tautas Republikas prasītie daudzumu pārcēlumi nepārsniedz elastīguma noteikumus, kas paredzēti 5. pantā Eiropas Ekonomikas kopienas un Ķīnas Tautas Republikas nolīgumā par tekstilizstrādājumu tirdzniecību un 8. pantā Eiropas Kopienas un Ķīnas Tautas Republikas nolīgumā par to tekstilizstrādājumu tirdzniecību, ko neaptver divpusējā MFA vienošanās un, kā izklāstīts Padomes Regulas (EEK) Nr. 3030/93 VIII pielikumā;
(4) ir lietderīgi pieņemt šo lūgumu;
(5) šai regulai būtu jāstājas spēkā nākamajā dienā pēc tās publicēšanas, lai uzņēmēji cik iespējams drīz varētu izmantot tās dotās priekšrocības;
(6) šajā regulā paredzētie pasākumi ir saskaņā ar atzinumu, ko sniegusi Tekstilpreču komiteja, kura izveidota ar Regulas (EEK) Nr. 3030/93 17. pantu,
IR PIEŅĒMUSI ŠO REGULU.
1. pants
Attiecībā uz 2003. kvotu gadu saskaņā ar šīs regulas pielikumu var veikt daudzumu pārnesumus starp daudzuma limitiem, kas Ķīnas Tautas Republikas izcelsmes tekstilizstrādājumiem noteikti ar Eiropas Kopienas un Ķīnas Tautas Republikas nolīgumu par tekstilizstrādājumu tirdzniecību.
2. pants
Šī regula stājas spēkā nākamajā dienā pēc tās publicēšanas "Eiropas Savienības Oficiālajā Vēstnesī."
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 16. februārī

Labels: 3
1
15
18